recursal/SuperWikiNEXT-32B huggingface dataset:
பிலிப்பைன்ஸ் நாட்டின் தேங்காய் உற்பத்தி பிலிப்பைன்ஸ்ப்பொருளாதாரத்தில் ஒரு முக்கிய பங்கு வகிக்கிறது. உலக அளவில் பிலிப்பைன்ஸ் தேங்காய் உற்பத்தியில் முதன்மை உற்பத்தியாளராக திகழ்கிறது. 2009ல் பிலிப்பைன்ஸ் நாட்டின் உற்பத்தி 19,500,000 டன்களாக இருந்தது என ஐக்கிய நாடுகளின் உணவு மற்றும் வேளாண்மை அமைப்பு வெளியிட்டுள்ள அறிக்கையில் தெரிவித்துள்ளது.

தேங்காய் உற்பத்தி இந்நாட்டில் பெரும்பாலும் நடுத்தர அளவிலான பண்ணை நிலங்களில் உற்பத்தி செய்ய படுகிறது .தேங்காய் உற்பத்தி ஊக்கப்படுத்தவும் ,சிறந்த சாகுபடி முறைகளை ஆராய்ந்து தேங்காய் பயிர் செய்யும் விவசாயிகளுக்கு உதவவும் பிலிப்பைன்ஸ் தேங்காய் ஆணையம் ஒன்று அமைக்கப்பட்டு செயல்பாட்டில் உள்ளது 

பங்களோ தீவில் உள்ள ஒரு தென்னை மரம்

வரலாறு
------

ஐக்கிய நாடுகளின் பொருளாதார ஆணையத்தின் அறிக்கை மூலம் தேங்காய் உற்பத்தி பிலிப்பைன்ஸ் நாட்டில் 1911 ஆம் ஆண்டு முதல் 1929 ஆம் ஆண்டு வரை, ஆண்டுக்கு 5.3 சதவிகித வளர்ச்சியும் 1952 ஆம் ஆண்டு முதல் 1966 ஆம் ஆண்டு வரை ஆண்டுக்கு 5.2 சதவிகித வளர்ச்சியும் அடைந்திருந்தது.1995 ஆம் ஆண்டு 6 .5 சதவிகித ஆண்டு வளர்ச்சியடைந்து உலகளவில் தேங்காய்த உற்பத்தியில் தலைசிறந்து விளங்கும் இந்தோனேசியா நாட்டை விட மேம்பட்ட நிலை அடைந்தது பிலிப்பைன்ஸ்.  

பிலிப்பைன்ஸ் நாட்டின் மொத்த விவசாய நிலத்தில் 25 சதவிகித நிலத்தில் தென்னை மரங்கள் பயிரிடப்படுகிறது .மேலும் நாட்டின் மொத்த மக்களத்தொகையில் சுமார் 25 முதல் 33 சதவிகித மக்கள் தேங்காய் உற்பத்தி மற்றும் அதனை சார்ந்த சேவைகளை தங்கள் வாழ்வாதாரமாக கொண்டு உள்ளனர். தேங்காய் சாகுபடியில் ஈடுபட்டு இருந்த விவசாய தொழிலாளர்கள் பெரும்பாலானோர் கல்வியறிவில் பின் தங்கியவர்களாகவும் கிராமப்புற தொழிலாளர்களாகவும் மிக குறைந்த அளவிலான ஊதியம் பெறுபவராகவும் இருந்தனர்.  

உலக சந்தையில் கொப்பரை தேங்காய் தேவை அதிகரிக்க ஆரம்பமே பிலிப்பைன்ஸ் அரசாங்கம் கொப்பரை தேங்காய் பதப்படுத்துதல் மற்றும் தேங்காய் எண்ணெய் ஆலைகளை நிறுவுவதில் முனைப்பாக செயல்பட தொடங்கியது. மேலும் தேங்காய் எண்ணெய் ஆலைகளை நிறுவ முதலீடு ஊக்கிகள் கொடுக்கப்பட்டன. இதன் மூலம் 1968 ஆம் ஆண்டு 28 ஆக இருந்த ஆலைகளின் எண்ணிக்கை 1979 ஆம் ஆண்டு 62 ஆக உயர்ந்தது.  

1990 களில் இருந்த தென்னனை மர பண்ணை சுமார் நான்கு ஹெக்டர் பரப்பளவு கொண்ட நடுத்தர பண்ணையாக இருந்தது. பண்ணைகளை குத்தகைக்கு விடாமல் விவசாய கூலிகளை கொண்டு தேங்காய்கள் சேகரிக்கப்பட்டன. பண்ணைகளில் வேலை செய்பவர்களுக்கு சேகரிக்கப்படும் தேங்காய்கள் எண்ணிக்கைக்குக்கேற்ப கூலிகள் கொடுக்கப்பட்டது. 
1973 ஆம் ஆண்டு படைத்துறை ஆட்சி காலத்தின் போது தேங்காய் உற்பத்தி சார்ந்த அணைத்து திட்டங்களும் ஒன்றிணைக்கபட்டன பிலிப்பைன்ஸ் தேங்காய் ஆணையம் உருவாக்கப்பட்டது. பிலிப்பைன்ஸ் தேங்காய் ஆணையம் கொப்பரை தேங்காய் விற்பனை வரி வசூல் செய்வதுற்கு அதிகாரம் அளிக்கப்பட்டது. 1974 ஆம் ஆண்டு 100 கிலோவிற்கு ௦.55 பெசோவாக இருந்த வரி 20 பெசோவாக அதிகரிக்கப்பட்டது.1983 ஆம் ஆண்டு 25 முதல் 30 சதவிகித தென்னை மரங்களின் வயது 60 ஆண்டுகள் கடந்து இருந்தது .1988 ஆம் ஆண்டு இந்த விகிதசமம் 35 முதல் 40 சதவிகிதத்தை அடைந்தது. இவற்றில் பெருபாலான முதிர்ந்த மரங்களுக்கு ஈடாக புதிய மலேசியா மற்றும் மேற்கு ஆப்பிரிக்கா ஒட்டுரக மரக்கன்றுகள் நடப்பட்டன.

சான்றுகள்
---------

* பரணிடப்பட்டது 2017-11-30 at the வந்தவழி இயந்திரம்

* 

* பரணிடப்பட்டது 2017-11-22 at the வந்தவழி இயந்திரம்
**கிமு 479 பொடிடேயா ஆழிப்பேரலை** (*479 BC Potidaea earthquake*) என்பது மனித வரலாற்றில் பதிவான மிகப் பழமையான ஆழிப்பேரலை ஆகும்.  ஏஜியன் கடலில் ஏற்பட்ட Ms 7.0 நிலநடுக்கத்தால் ஆழிப்பேரலை ஏற்பட்டதாக நம்பப்படுகிறது. அகாமனிசியப் பேரரசில் இருந்து படையெடுத்து வந்த பாரசீகர்களிடமிருந்து பொடிடேயாவின் குடியேற்றத்தை இந்த ஆழிப்பேரலை காப்பாற்றியதாக கருதப்படுகிறது.

புவி ஒட்டுக்குரிய அமைப்பு
-------------------------

ஏஜியன் கடல் என்பது ஏஜியன் கடல் புவித்தட்டுக்குள்ளும் அதைச் சுற்றியும் சிக்கலான புவிமேலோட்டுப் பேரியக்கத்துடன் தொடர்பு கொண்ட ஒரு நில அதிர்வு செயல்பாடு உள்ள பகுதி ஆகும். ஏஜியன் கடலில் ஏற்படும் நில அதிர்வு என்பது லித்தோஸ்பெரிக் புவித்தட்டின் செயலினால் ஏற்படுகிறது.

நிலநடுக்கம்
-----------

Ms 7.0 நிலநடுக்கம் மசிடோனியாவில் எங்கோ நிலநடுக்க மையத்தைக் கொண்டிருந்தது.

ஆழிப்பேரலை
----------

கிரேக்கத்தின், பொடிடியா என்ற கடலோர நகரத்தை பாரசீகர்கள் முற்றுகையிட்ட போது, பாரசீகப் படையினர், வழக்கத்திற்கு மாறாக கடல் நீர் உள்வாங்குவதை தங்களுக்கு சாதகமாக பயன்படுத்திக் கொள்ள முயன்றவர்கள், "அதற்கு முன் காணாத ஒரு பெரிய வெள்ளமாக உயர்ந்த அலை" வந்ததைக் கண்டு ஆச்சரியப்பட்டார்கள் என்று எரோடோடஸ் தெரிவிக்கிறார். திடீரென ஏற்பட்ட இந்த வெள்ளத்திற்கு பொசைடனின் கோபமே காரணம் என்று எரோடோடஸ் கூறுகிறார்.  டொரோனியன் வளைகுடாவில் பெரிய ஆழிப்பேரலை வந்தது, இது பொடிடியாவை அழித்தது.  குடியேற்றத்ததை ஆக்கிரமிக்க முயன்ற பல பாரசீக கப்பல்களை ஆழிப்பேரலை மூழ்கடித்தது. பல நூறு வீரர்களை மூழ்கடித்து கொன்றது.  ஆழிப்பேரலை குறித்த சான்று இன்னும் சர்ச்சைக்குரியதாகவே உள்ளது. அதன் தோற்றம் வானிலை விளைவுகள் அல்லது கடலினுள் ஏற்பட்ட நிலச்சரிவு போன்றவை காரணமாக கூறப்படுகிறது. இருப்பினும் புயல் ஏற்பட்டதாக வரலாற்று ஆவணங்கள் குறிப்பிடவில்லை.

குறிப்புகள்
-----------

1. ↑  Smid, T. C.: "'Tsunamis' in Greek Literature", *Greece & Rome*, 2nd Ser. Vol. 17, No. 1 (April 1970), pp. 100–04 (102f.)
2. ↑  "Significant Earthquake Information". *ngdc.noaa.gov*. NOAA National Centers for Environmental Information. 21 January 2022 அன்று பார்க்கப்பட்டது.
3. ↑  Herodotus: "Herodotus, The Histories, Book 8, chapter 129, section 1". 8 அக்டோபர் 2008 அன்று மூலம் பரணிடப்பட்டது. 3 மே 2022 அன்று பார்க்கப்பட்டது. "The Histories", 8.129
4. ↑  Aggelos Galanopoulos (1960). "Tsunamis Observed on the Coasts of Greece from Antiquity to Present Time". *Annals of Geophysics* **13** (3-4). doi:10.4401/ag-5477. .
5. 1 2  "Tsunami Event Information". *ngdc.noaa.gov*. 21 January 2022 அன்று பார்க்கப்பட்டது.
மோர்மொன் நூல்
**மோர்மொன் நூல்**  (*Book of Mormon*) என்ற புனித நூல் பின்னாள் புனிதர்களால் விவிலியத்துடன் இணைந்து கடவுளின் வாக்காக நம்பப்படுவதாகும். இதன் ஆங்கிலப் பதிப்பு முதன்முதலில் மார்ச்சு 1830இல் ஜோசஃப் ஸ்மித், ஜூனியர் என்பவரால் பதிப்பிக்கப்பட்டது. பழைய ஏற்பாட்டில் குறிப்பிடப்படும் இறைவாக்கினர் போல தம்மை அறிவித்துக் கொண்ட இவர் தமக்கு ஓர் தேவதூதர் கொடுத்த தங்கத் தகடுகளிலிருந்து ஆங்கிலத்திற்கு மொழி பெயர்த்ததாகக் கூறினார். இந்த தங்கத்தகடுகளில் முதன்முதலாக எழுதப்பட்டிருந்த மொழி "யூதர்களின் கற்றலையும் எகிப்தியர்களின் மொழியும்" கொண்டு உருவானதாக இந்த நூலில் குறிப்பிடப்பட்டுள்ளது.

மோர்மொன் என்பவரால் பதியப்பட்ட நெபைட்டுக்கள், இலாமனைட்டுக்கள் என்ற இரு மக்கள் குழுக்களைப் பற்றிய கதையின் சுருக்கமே மோர்மொன் நூலில் இடம் பெற்றுள்ளது. இவர்களது மூதாதையர்கள் தங்கள் தந்தை *லெகி*யுடன் இயேசு கிறித்து பிறப்பதற்கு 600 ஆண்டுகளுக்கு முன்னரே யெரூசலத்தை விட்டு நீங்கியதாகவும் மாபெரும் பெருங்கடலைக் கடந்து புதிய உலகத்தில் குடியேறியதாகவும் குறிப்பிடுகிறது. இந்தக் குடும்பங்களின் வாழ்க்கை, நகரங்கள், போர்கள், அரசு அமைப்புக்கள், ஆன்மிக புரிதல்கள் மற்றும் சமய நம்பிக்கைகளை இந்நூல் விவரிக்கிறது. இதன் முதன்மை குறிக்கோளாக இயேசு கிறித்து குறித்தான கற்கையைப் பரப்புவதாகும். இந்த மக்களிடையே இயசு கிறித்து வருகை புரிந்து அதிசயங்கள் நிகழ்த்தி சரியான வாழும் முறையை வழிகாட்டியதே இந்த நூலின் மையக் கருத்தாகும்.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**மோர்மொன் நூல் (1830 பதிப்பு)** |

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***மோர்மொன் நூல்*** |

* பொதுவகத்தில் மோர்மொன் நூல் தொடர்பாக ஊடகக் கோப்புகள் உள்ளன.
* மார்மன் புத்தகம் PDF
* Project Gutenberg has the full text of the Book of Mormon in various formats (LDS chapters and numbering)
* RLDS 1908 Book of Mormon
[*தொடர்பிழந்த இணைப்பு*] (RLDS chapters and numbering)
* Book of Mormon at Scriptures.lds.org
**மல்லபாடி பாறை ஓவியங்கள்** தமிழ்நாட்டின் கிருட்டிணகிரி மாவட்டத்தில் பர்கூருக்கு அருகில் உள்ள மல்லபாடி என்னும் இடத்தில் கண்டுபிடிக்கப்பட்ட பாறை ஓவியங்கள் ஆகும். தமிழ்நாட்டில் முதன் முதலில் கண்டுபிடிக்கப்பட்ட தொல் பழங்கால பாறையோவியம் ஆகும். சென்னைப் பல்கலைக்கழகத்தைச் சேர்ந்த தொல்லியல் துறையினர் 1978இல் இதைக் கண்டுபிடித்தனர். இப்பாறை ஓவியங்களில், குதிரை மற்றும் மனித உருவங்கள் காணப்படுகின்றன.

மல்லபாடி சிற்றூருக்கு கிழக்கே *வண்ணான் கெவி, இருளன் கெவி* என்று உள்ளுர் மக்களால் அழைக்கப்படும் இயற்கையான மலைக் குகையில் இந்த ஓவியங்கள் உள்ளன.

இவை வெள்ளை நிறத்திலான ஓவியங்கள். கோடுகளால் வரையப்பட்ட முதல் ஓவியத்தில் மனிதர்கள் குதிரைகளின் மீது அமர்ந்தபடி ஆயுதங்களுடன் போர் புரிவது போன்று தீட்டப்பட்டுள்ளது. இந்த முதல் ஒவியக் காட்சி வேட்டைக் காட்சி என்று கருதுபவர் உள்ளர். இரு குதிரைகளில் அமர்ந்துள்ள இரு வீரர்களும் ஒரு கையில் கடிவாளத்தையும் மறுகையில் ஈட்டி அல்லது நீண்ட கோலை ஆயுதமாக ஏந்தியுள்ளனர். இந்த இரு வீரர்களும் எதிர் எதிர் திசையில் உள்ளனர். 

இரண்டாவது ஓவியம் குதிரை வீரர்கள் உள்ள முதல் ஓவியத்துக்கு அடுத்து உள்ளது. அதல் வீரன் ஒருவன் ஒருகையினால் ஒரு வாளை உயர்த்தியபடி இருக்க, அதேசமயம் மற்றோரு கையும் முதல் கையிக்கு இணையாக உயர்த்திய நிலையில் தீட்டபட்டு உள்ளது. இதில் காணப்படும் வீரன் புதர்போன்ற ஆடையை இடுப்பில் அணிந்துள்ளான். மூன்றாவது ஓவியம் தெளிவற்று உள்ளது.

காலம்
-----

இவ்விடத்தில் மேற்கொள்ளப்பட்ட அகழ்வாய்வுகள், இக்களம் பெருங்கற்காலப் பண்பாட்டுக்கு உரியது எனக் காட்டுகின்றன. இந்த ஓவியத்தின் நிறமும் இதே முடிவுக்கே இட்டுச் செல்கிறது என இந்திய தொல்லியல் ஆய்வுத்துறையைச் சேர்ந்த தயாளன் கூறுகிறார்.

மேற்கோள்கள்
-----------

1. ↑  ச. செல்வராஜ், பெருங் கற்படைக் காலம் (இரும்பு காலம் முதல் சங்ககாலம் வரை-4, கட்டுரை, தினமணி 11, திசம்பர், 2015
2. ↑  The discovery of rock art, dating back to 2000 B.C. in Tamil Nadu offers a peek into history
3. 1 2 3   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 149-150.
4. ↑  Dayalan, D. Rock Art in Tamil Nadu and its Archaeological Perspective, p. 5.
5. ↑  Dayalan, D. Rock Art in Tamil Nadu and its Archaeological Perspective, p. 8,9.

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**கிமு 426 மாலியன் வளைகுடா ஆழிப்பேரலை** (*426 BC Malian Gulf tsunami*) என்பது கிமு 426 கோடையில் கிரேக்கத்தின் மாலி மற்றும் யூபோயன் வளைகுடாக்களின் கடற்கரைகளை அழித்த ஒரு ஆழிப்பேரலையாகும்.   துசிடிடீஸ் இதன் காரணங்களை ஆராய்ந்து, ஆழிப்பேரலை நிலநடுக்கத்தால் ஏற்பட்டிருக்க வேண்டும் என்று முடிவு செய்தார்.  ஆழிப்பேரலையின் காரணத்தை புவியியல் நிகழ்வாக சரியாக விளக்கியதில் வரலாற்று ரீதியாக முதலில் தெரிவித்தவர் அவரே ஆவார்.  எரோடோட்டசு, இதற்கு மாறாக, பொசைடானின் தெய்வீக கோபமே பொடிடேயா ஆழிப்பேரலைக்கு காரணம் என்று கூறினார்.

பண்டைய பதிவுகள்
---------------

மாலியன் வளைகுடா ஆழிப்பேரலை கிமு 426 கோடையில் ஏற்பட்ட தொடர்ச்சியான நிலநடுக்கங்களில் ஒன்றினால் ஏற்பட்டது, இது பெலோபொன்னேசியன் போரின் போக்கை பாதித்தது. முன்னேறி வந்த ஸ்பார்டான்கள் அட்டிகா மீதான அவர்களின் திட்டமிட்ட படையெடுப்பை கைவிடும்படி செய்வித்ததுது.  கிரேக்கம் முழுவதும் தீவுகளின் சில பகுதிகள் நீரில் மூழ்கியதாகவும், ஆறுகள் நிரந்தரமாக தம் போக்கை மாற்றிக்கொண்டதாகவும், நகரங்கள் அழிவுற்றதாகவும் இசுட்ராபோ தெரிவித்தார்.  ஆழிப்பேரலை மாலி வளைகுடாவின் கரையோரத்தை மூன்று வெவ்வேறு இடங்களில் தாக்கியது,  உள்நாட்டில் முக்கால் மைல் தொலைவில் உள்ள நகரங்கள் வரை அலை வந்தடைந்தது.  ஆழிப்பேரலையின் பலம் என்னவென்றால், ஒரு கப்பல்துறையிலிருந்த ஒரு கப்பலானது தூக்கி நகரச் சுவரின் மீது வீசப்பட்டது. 

நிலநடுக்கம், கடல் நீர் பின்வாங்குதல் மற்றும் பேரலை ஆகியவற்றை வரிசையாக துசிடிடீஸ் குறிப்பிட்டுள்ளார்.

கிமு 426 மாலியன் வளைகுடா ஆழிப்பேரலை ஏற்பட காரணமான நிலநடுக்க மையம் இன்னும் கண்டறியப்படவில்லை என்றாலும், கடலடி நிலச்சரிவைக் காட்டிலும் யூபோயன் வளைகுடாவில் ஏற்பட்ட உரசுமுணை ஒன்றில் மேலோடு நகர்வே காரணமாக இருக்கலாம் என சான்றுகள் சுட்டிக்காட்டுகின்றன.

அடிக்குறிப்புகள்
----------------

1. ↑  Antonopoulos 1992
2. ↑  "Malian Gulf, Greece Tsunami". *prezi.com*. 13 February 2015 அன்று பார்க்கப்பட்டது.
3. ↑  Thucydides: "A History of the Peloponnesian War", 3.89.2–5
4. ↑  Smid 1970
5. ↑  Herodotus: "The Histories", 8.129
6. ↑  Thucydides: "A History of the Peloponnesian War", 3.89.1
7. 1 2 3  Strabo, "Geography", 1.3.20
8. ↑  Antonopoulos 1992
9. ↑  Antonopoulos 1992
**கன்சோவு** (எளிய சீனம்: 赣州; பின்யின்: *Gànzhōu*) அல்லது **கன்சோவ்** என்பது சீனாவின் தெற்கு ஜியாங்க்ஷியில் உள்ள ஒரு மாவட்டநிலை நகரம் ஆகும். இதன் கிழக்கில் ஃபுஜியான், தெற்கில் குவாங்டோங், மேற்கில் ஹுனான் ஆகியவை எல்லைகளாக உள்ளன. இதை ஆளும் பகுதி ஜங்கோங் மாவட்டத்தில் உள்ளது. 2010ல் இதன் மக்கள்தொகை 8,361,447 ஆகும். அதில் 1,977,253 மக்கள் மெட்ரோவில் உள்ளனர்.

வரலாறு
------

201ல் ஹான் பேரரசர் கவோசு தற்கால கன்சோவின் எல்லைக்குள் ஒரு கவுன்டியை நிறுவினார். அந்த ஆரம்பகால வருடங்களில் அப்பகுதியில் ஹான் சீனர்களின் வசிப்பிடம் மற்றும் அதிகாரமானது பெரும்பாலும் கான் ஆற்றுப்படுகைக்கு உள்ளே அமைந்திருந்தது. இந்த ஆறு போயங் ஏரி மூலமாக யாங்சே ஆற்றுக்குத் துணை ஆறாக உள்ளது. வடக்குப் பகுதியில் இருந்து தகவல் தொடர்பு வர பயன்படுத்தப்பட்டுள்ளது. அரிசி விவசாயத்திற்கு பாசன வசதி கொடுத்துள்ளது.

சுயி அரசமரபின் காலத்தில் கவுன்டி அதிகாரமானது ப்ரிபெக்சர் என்ற நிலைக்கு உயர்த்தப்பட்டது. மேலும் இப்பகுதி கியான்சோவு என்று அழைக்கப்பட்டது.(虔州). சாங் அரசமரபின் ஆட்சிக்காலத்தில் வடக்குப் பகுதியில் இருந்து மக்கள் இடம்பெயர்ந்து உள்ளூர் மக்கள்தொகை அதிகரித்தது. இதன் காரணமாக உள்ளூர் பழங்குடியினர் மலைப் பகுதிகளுக்கு செல்லும் நிலை ஏற்பட்டது. 1126ல் ஜிங்கங் நிகழ்வில் தலைநகரமானது ஜின் அரசமரபால் வெல்லப்பட்டது. இதனால் மக்கள் இடம்பெயர்வது மேலும் அதிகரித்தது.

இந்த மாகாணத்தின் பெயரானது கன்சோவு என்று தெற்கு சாங் ஆட்சியில் (1127–1279) அதிகாரபூர்வமாக மாற்றப்பட்டது.

பிந்தைய 1800களில் கன்சோவு ஒரு தெற்கு ஒப்பந்தத் துறைமுகமாகத் திறக்கப்பட்டது. அயல் நாட்டு நிறுவனங்களுக்கு ஒரு சிறு தளமாக அமைந்தது. 1929 மற்றும் 1934க்கு இடையில் கன்சோவு சீனப் பொதுவுடமைக் கட்சியின் தளமான ஜியாங்க்ஷி-ஃபுஜியான் சோவியத்தின் ஒரு பகுதியாக இருந்தது. சிவப்புத் தலைநகரமான ருயிஜினின் அருகில் இருந்ததால் கன்சோவு குறிப்பிடத்தக்க எண்ணிக்கையிலான குவோமின்டங் சுற்றிவளைப்புப் பிரச்சாரங்களுக்கு ஆளானது.

கன்சோவில் சியாங் சிங்-குவோ
1939 மற்றும் 1945க்கு இடையில் சியாங் சிங்-குவோ சீனக் குடியரசு அரசாங்கத்தால் கன்னன் ப்ரிபெக்சரின் ஆணையராக நியமிக்கப்பட்டார். கன்னன் ப்ரிபெக்சர் (贛南) என்பது கன்சோவைச் சுற்றியிருந்த பகுதிகளின் அப்போதைய பெயராகும். அங்கு அவர் புகைபிடித்தல் மற்றும் சூதாட்டம் ஆகியவற்றை தடைசெய்தார். அரசாங்க மேலாண்மையை ஆய்வு செய்தார். பொருளாதார விரிவு மற்றும் சமூகக் கண்ணோட்டம் மாற வழிவகுத்தார். இவரது செயல்கள் சீன அரசியல் போரின் ஒரு அதிசயமாகப் போற்றப்பட்டன. இது அந்நேரத்தில் "கன்னன் புது ஒப்பந்தம்" (贛南新政) எனப்பட்டது. கன்னனில் இவர் இருந்த நேரத்தில் 1940 முதல் "பொது தகவல் மேசை" என்ற ஒன்றை ஏற்படுத்தினார். அங்கு பொதுமக்கள் தங்களுக்கு ஏதும் பிரச்சினைகள் இருந்தால் இவரை சந்திக்க முடியும். பதிவுகளின்படி சியாங் சிங்-குவோ மொத்தமாக 1,023 பேரை 1942ல் இந்த சந்திப்புகளின் போது சந்தித்தார். போரின் காரணமாக கன்சோவில் ஏராளமான அகதிகள் இருந்ததால் ஆயிரக்கணக்கானோர் தெருவில் வாழ்ந்தனர். ஜூன் 1942ல் சியாங் சிங்-குவோ அதிகாரபூர்வமாக சீன குழந்தைகள் கிராமத்தை (中華兒童新村) கன்சோவின் வெளிப்பகுதியில் அமைத்தார். அக்கிராமத்தில் நர்சரி, மழலையர் பள்ளி, ஆரம்பப் பள்ளி, மருத்துவமனை மற்றும் உடற்பயிற்சிக் கூடம் ஆகியவை இருந்தன.

உசாத்துணை
---------

1. ↑  Cox, W (2018). *Demographia World Urban Areas. 14th Annual Edition*. St. Louis: Demographia. பக். 24. .
2. ↑
3. ↑  Cox, W (2018). *Demographia World Urban Areas. 14th Annual Edition*. St. Louis: Demographia. பக். 24. .
**அதியமான் கோட்டை** (*Adiyamankottai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரில் ஒரு காலத்தில் அதியமான் கோட்டை இருந்ததால் கோட்டையில் பெயரிலேயே ஊரும் அழைக்கப்படுகிறது.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து 8 கிலோமீட்டர் தொலைவிலும், நல்லம்பள்ளியில் இருந்து 4 கிலோ மீட்டர் தொலைவிலும், மாநிலத் தலைநகரான சென்னையில் இருந்து 298 கிலோமீட்டர் தொலைவிலும் உள்ளது.

மக்கள் வகைபாடு
--------------

2011 மக்கள் தொகை கணக்கெடுப்பின்படி இந்த கிராமத்தில் 2410 வீடுகள் உள்ளன. கிராமத்தின் மொத்த மக்கள் தொகையானது 9610 ஆகும். இதில் பெண்களின் எண்ணிக்கை 4670 என்றும், ஆண்களின் எண்ணிக்கை 4940 என்றும் உள்ளது. கல்வியறிவு பெற்றவர்கள் விகிதம் 67.0 %ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்
--------

1. ↑
2. ↑

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
மல்லர் கம்பம் விளையாட்டு வித்தை
**மல்லர் கம்பம்** என்பது உடல்வித்தை விளையாட்டு. 

மல் என்னும் சொல் வளத்தைக் குறிக்கும் எனத் தொல்காப்பியம் குறிப்பிடுகிறது. உடல்வளம் கொண்ட சங்ககால மன்னர்களில் ஒருவன் ஆமூர் மல்லன்.  தெருக்களில் வித்தை காட்டும் டொம்பர் தம் குழந்தைகளை நட்டுவைத்த மரத்தில் தலைகீழாக ஏறவும் இறங்கவும் செய்து விளையாட்டு காட்டுவர். 

தற்காலத்தில் இந்தியாவில் பல மாநிலங்களும் பங்கு கொள்ளும் தேசிய உடல்வித்தைப் போட்டியாக நடைபெற்று வருகிறது. இந்த விளையாட்டு தொன்றுதொட்டு விளையாடப்பட்டு வந்தாலும் 18-ம் நூற்றாண்டில் மகாராட்டிர மாநிலத்துப் பலம்பத்த தாதா தியோதர் என்பவரால் புத்துயிர் ஊட்டப்பட்ட விளையாட்டே சிறப்புற்று விளங்குகிறது. நடப்பட்ட கம்பத்தில் வித்தைகாட்டும் விளையாட்டில் ஆண்கள் பங்கு கொள்வர். 

கயிற்றில் தொங்கி வித்தை காட்டும் விளையாட்டுகளில் பெண்கள் பங்குகொள்கின்றனர்.

ஆதி மனிதன் மரம் ஏறி இறங்க பல்வேறு வழிமுறைகளை கையாண்டான். அதை விதியாக வகுத்தான். இந்தமுறையில் மனிதன் போல மரம் அல்லது கல்லில் உருவம் அமைத்து மல்யுத்தம் செய்ய பயிற்சிகள் மேற்கொண்டதால் இவ்விளையாட்டு மல்லர் கம்பம் எனப்பட்டது. தற்காலத்தில் கோவில் விழாக்களில் விளையாடும் ழவழுக்கு மரம் அக்கலத்தில் சோழர்கள் விளையாடிய மல்லர் கம்பததின் மறு உருவாகும்.காஞ்சியை ஆண்ட மாமல்லன் நரசிம்மப் பல்லவன்
இக்கலையைஸ் செழிக்க செய்தான். தமிழ நாட்டு வீர தற்காப்பு கலைகளுல் இதுவும் ஒன்று. இவ்விலையாட்டு மனதை ஒருனிலைப் படுத்தும் ஓர் கலையாகும்.

இவ்விளையாட்டு வடமாநிலங்களில் மால்காம் என்ற பெயரில் விளையாடப்படுகிறது. தற்காலத்தில் மல்லர் விளையாட்டு நிலைக் கம்பம், தொங்குகம்பம் கயிறு விளையட்டு என பிரித்து விளையாடப்படுகிறது. நிலைக் கம்பம் என்பது பருமனான மரத்தை நட்டு அதில் ஏறி பலவித ஆசனங்கள் செய்வது. தொங்கு கம்பம் என்பது பருமனான மரத்தை கயிறுறில் கட்டி எண்ணெய் பூசி வீரதீர விளையாட்டு ஆடுவது. கயிறு விளையாட்டு என்பது கம்பத்திற்கு பதில் கயிற்றில் பெண்கள் ஏறி ஆசனம் செய்வது. இது இந்தியாவில் பல மநிலங்களில் இன்றும் விளையாடப் படுகிறது.

அடிக்குறிப்பு
-------------

1. ↑  மல்லல் வளனே - உரியியல் 7
2. ↑  புறநானூறு 80, 81, 62

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)
**தி ஸ்மர்ஃப்ஸ் 2** 2013ம் ஆண்டு வெளியான அமெரிக்க நாட்டு அனிமேஷன் திரைப்படம். 2011ம் ஆண்டு வெளிவந்து அனைவரையும் கவர்ந்த த ஸ்மர்ஃப்ஸ் படத்தின் இரண்டாம் பாகம் ஆகும். இந்த திரைப்படம் ஏப்ரல் 11ம் திகதி 2013ம் ஆண்டு வெளியானது.

இந்த திரைப்படத்தின் 3ம் பாகம் ஆகஸ்ட் 5, 2016 அன்று வெளியிடப்பட்டது திட்டமிடப்பட்டுள்ளது.

கதை சுருக்கம்
-------------

மந்திரவாதி கர்காமெல் தன் மந்திர சக்தியால் இரண்டு சாம்பல் நிற ஸ்மர்ஃப்ஸை உருவாக்கி, அதை வைத்து, மாய உலகத்தில் வாழ்ந்து வரும் நீல நிற குட்டி பெண் ஸ்மர்ஃப் ‘ஸ்மர்ஃபட்டி’யைப் பிடித்து சிறைப்படுத்துகிறான். தங்கள் கூட்டத்திலிருந்து காணாமல்போன அந்த ‘ஸ்மர்ஃபட்டி’யைக் கண்டுபிடிப்பதற்காக ‘பப்பா ஸ்மர்ஃப்’ தலைமையில் நான்கு பேர் கொண்ட ‘ஸ்மர்ஃப்’ குழு ஒன்று சிட்டிக்கு வருகிறது. தங்கள் பழைய மனித நண்பர்களான பேட்ரிக் & கிரேஸ் குடும்பத்தின் உதவியோடு, மந்திரவாதி கர்காமெலின் பிடியிலிருக்கும் ‘ஸ்மர்ஃபட்டி’யை மீட்டு, தங்கள் உலகுக்கு மீண்டும் எப்படி செல்கின்றன என்பதே ‘தி ஸ்மர்ஃப்ஸ் 2’ படத்தின் கதை.

நடிகர்கள்
---------

* நீல் பாட்ரிக் ஹாரிஸ்
* பிரெண்டன் க்லீசொன்
* ஹங்க் அஸாரியா
* ஜெய்மா மாய்ஸ்

வெளியீடு
--------

இந்த திரைப்படம் ஏப்ரல் 11ம் திகதி 2013ம் ஆண்டு வெளியானது.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *The Smurfs 2*
* பெரிய கார்ட்டூன் தரவுதளத்தில் *The Smurfs 2*
* பாக்சு ஆபிசு மோசோவில் *The Smurfs 2*
* அழுகிய தக்காளிகள் தளத்தில் *The Smurfs 2*
* மெடாகிரிடிக்கில் *The Smurfs 2*
**நிமிர்ந்து நில்** 2014 மார்ச்சில் வெளிவந்த திரைப்படம். இதை சமுத்திரக்கனி இயக்கியுள்ளார். ஜெயம் ரவி (இரட்டை வேடம்), அமலா பால், சூரி, நாசர் ஆகியோர் நடித்துள்ளனர். இது ஒரே சமயத்தில் தெலுங்கில் ஜெண்டா பாய் கப்பிராஜ் என்ற பெயரில் நானி நடிக்க படமாக்கப்பட்டு வெளிவந்தது.

கதைச்சுருக்கம்
--------------

ஆசிரமம் ஒன்றில் தங்கி படித்து வரும் ஜெயம் ரவி, படிப்பு முடிந்து தனியார் நிறுவனத்தில் வேலை செய்து வருகிறார். சட்டம், ஒழுங்கை மக்கள் மதிப்பதில்லை என்று மனசுக்குள் பொங்கி எழும் ஜெயம் ரவி ஒருநாள் போக்குவரத்து காவலர்களிடம் மாட்டிக் கொள்கிறார். எல்லா தேவையான தாள்களும் சரியாக இருந்தும் அபராதம் கட்டச் சொல்கிறார் போக்குவரத்து காவலர், இல்லையென்றால் 100 ரூபாய் கையூட்டு கொடுக்கும்படி கேட்கிறார்.
கையூட்டு கொடுக்க ஜெயம் ரவி மறுப்பதால் நீதிமன்றம் வரை செல்ல வேண்டியதாகிறது. நீதிமன்றத்தில் தன்னிடம் கையூட்டு கேட்ட எல்லோரையும் மாட்டிவிடுகிறார். இதனால், அந்த அதிகாரிகள் மீது துறைரீதியான நடவடிக்கை எடுக்கப்படுகிறது அனைவரும் தற்காலிக வேலை நீக்கத்துக்கு ஆளாகிறார்கள். இதனால், பாதிக்கப்பட்ட அதிகாரிகள் ஜெயம் ரவியை அடித்து துவம்சம் செய்கிறார்கள்.

ஆனால், அசராத ஜெயம் ரவி ஊழல் அதிகாரிகளை மாட்டிவிட புது திட்டம் தீட்டுகிறார். அதாவது, இல்லாத ஒரு ஆளுக்காக அரசு அடையாள அட்டைகளையும், சான்றிதழ்களையும் நல்ல அதிகாரிகளின் துணையோடு பெறுகிறார். இதற்காக கையூட்டு கொடுத்ததை நிழல்படமாகவும் எடுத்துவிடுகிறார்.

இந்த நிழல்பட ஆதாரத்தை கோபிநாத் உதவியுடன் தொலைக்காட்சிகளில் ஒளிபரப்புகிறார். இதில், மருத்துவர் , நீதிபதி, காவலர், மக்களவை உறுப்பினர் என 147 பேர் சிக்குகிறார்கள். அனைவரையும் மக்கள் முன்னாலும், சட்டத்தின் முன்னாலும் நிறுத்துகிறார் ஜெயம்ரவி. இதனால், கொதிப்படைந்த அதிகாரிகள் ஜெயம் ரவியை பழிவாங்க முடிவெடுக்கின்றனர்.

இறுதியில் ஜெயம் ரவியை அவர்கள் பழிவாங்கினார்களா? இல்லையா? என்பதே மீதிக்கதை.

மேற்கோள்கள்
-----------

1. ↑

வெளியிணைப்புகள்
---------------

* *Nimirndhu Nil: Message alert!* - ஒரு விமர்சனக் கட்டுரை

| * பா
* உ
* தொ
சமுத்திரக்கனி இயக்கிய திரைப்படங்கள் |
| --- |
| 
* *உன்னைச் சரணடைந்தேன்* (2003)
* *நெறஞ்ச மனசு* (2004)
* *நாலு* (தெலுங்கு) (2004)
* *நாடோடிகள்* (2009)
* *சம்போ சிவ சம்போ* (தெலுங்கு) (2010)
* *போராளி* (2011)
* *யாரெ கோகடலி* (கன்னடம்) (2012)
* *நிமிர்ந்து நில்* (2014)
* *ஜன்டா பய் கபிராஜு* (2014)
* *அப்பா* (2016)
* *தொண்டன்* (2017)
* *ஆகாசமிட்டாயி* (மலையாளம்) (2017)
* *நாடோடிகள் 2* (2018)
* *வினோதய சித்தம்* (2021)

 |
**காத்தரைன் "கேட்டி" கர்மானி** *(Catharine "Katy" D. Garmany)* (பிறப்பு: மார்ச்சு 6, 1946) ஓர் அமெரிக்க வானியலாளர் ஆவார். இவர் தேசிய ஒளியியல் வான்காணகத்தில் பணிபுரிகிறார். இவர் வானியற்பியலில் இளம்அறிவியல் பட்டத்தை 1966 இல் இந்தியானா பல்கலைக்கழகத்தில் பெற்றார்இவர் 1968 இல் வானியற்பியலில் முதுகலைப் பட்டத்தையும் வர்ஜீனியா பல்கலைக்கழகத்தில்1971 இல் வானியற்பியலில் முனைவர் பட்டத்தையும் பெற்றார். இவர் உயர்பொருண்மை விண்மீன்களினுருவாக்கமும் படிமலர்ச்சியும் பற்றியும் வானியல் கல்வி பற்றியும் ஆய்வு மேற்கொள்கிறார்.

இவர் 1998 இல் இருந்து 2001 வரை பசிபிக் வானியல் கழகத்தின் குழும உறுப்பினராக இருந்தார். பின்னர் 2001 இல் இருந்து 2003 வரை அதன் துணைத்தலைவராக இருந்துள்ளார். இவர் விண்மீன்களின் தோற்றம் பற்றிய ஆய்வுக்காக மிகவும் பாராட்டப்பட்டவர். இவர் 1976 இல் ஆன்னி ஜம்ப் கெனான் வானியல் விருதை அமெரிக்க வானியல் கழகத்தில் இருந்து பெற்றார். இவர் 1976 முதல் 1984 வரை ஜிலா நிறுவனத்தில் (வானியற்பியலாய்வக இளை நிறுவனத்தில்) ஆராய்ச்சி இணையுறுப்பினராக இருந்துள்ளார். இவர் 1981 ஆம் ஆண்டு முதல் கொலராடோ பல்கலைக்கழகத்தில் வானியற்பியல், கோளியல், வளிமண்டலவியல் துறையில் பேராசிரியராக உள்ளார். இவர் ஜிலா நிறுவனத்தின் முந்தைய தலைவர். இவர் பட்ட, மேற்பட்டப் படிப்பு மாணவருக்கும் கல்வி பயிற்றுவிப்புப் பட்டறிவும் எளிய பொதுமக்களுக்குப்  பரப்புரை ஆற்றுவதில் வல்லமையும் பெற்றவர். இவர் வர்ஜீனியா பல்கலைக்கழகம், கொலராடோ பல்கலைக்கழகம், கொலராடோ வளாகத்தில் அமைந்த சோம்மசு- பவுசுச் வான்காணகம், பிசுக்கே கோளரங்கம் ஆகிய நிறுவன்ங்கள் வாயிலாக பல பொதுமக்களுக்கான ப்ரப்புரைகளை ஆற்றியுள்ளார். இவர் பன்னாட்டு வானியல் ஒன்றியம், அமெரிக்க வானியல் கழகம், பசிபிக் வானியல் கழகம், பன்னாட்டுக் கோளரங்கக் கழகம் ஆகியவற்றின் உறுப்பினர் ஆவார்.

ஆராய்ச்சி
---------

தொழில்முறைப்பணி
---------------

சொந்த வாழ்க்கை
--------------

ஆன்னி ஜம்ப் கெனான் வானியல் விருது
---------------------------------

மேற்கோள்கள்
-----------

1. 1 2  Shearer, தொகுப்பாசிரியர் (1997). *Notable Women in the Physical Sciences: A Biographical Dictionary*. Westport, Connecticut: Greenwood Press. பக். 117–121. பன்னாட்டுத் தரப்புத்தக எண்:0313293031. .
2. ↑   *American Men & Women of Science*. **3** (20th ). New Providence, New Jersey: R.R. Bowker. 1998. பக். 53. பன்னாட்டுத் தரப்புத்தக எண்:0835237761.
3. 1 2 3  Catharine Garmany's profile பரணிடப்பட்டது 2012-04-29 at the வந்தவழி இயந்திரம், National Optical Astronomy Observatory

வெளி இணைப்புகள்
---------------

* Astronomical Society of the Pacific பரணிடப்பட்டது 2004-09-25 at the வந்தவழி இயந்திரம்
* Hot Stars: 6 years of progress. A NASA publication by Catharine Garmany
* <nowiki>
புள்ளி *P* கொண்டுள்ள வளைவரை *C* , தொடுகோடும் ஒட்டு வட்டமும் புள்ளி *P*-ல் வளைவரை *C* யினைத் தொடுகின்றன. இங்கு *r* என்பது வளைவு ஆரம் ஆகும்.
வகையீட்டு வடிவகணிதத்தில், ஒரு **ஒட்டு வளைவரை** (*Osculating curve*) என்பது கொடுக்கப்பட்ட வளைவரை குடும்பத்தில் உள்ள ஏதேனும் ஒரு வளைவரையுடன் அதிகபட்ச வரிசை தொடர்புடைய ஒரு தள வளைவரை ஆகும். அதாவது, F என்பது சீரான வளைவரைகளின் ஒரு குடும்பமாக இருந்தால், C என்பது ஒரு சீரான வளைவரை (பொதுவாக F க்கு சொந்தமானது அல்ல), மற்றும் p என்பது C இல் ஒரு புள்ளி எனில், பின் F லிருந்து புள்ளி p-ல் ஒரு ஒட்டு வளைவரை என்பது F இன், புள்ளி p வழியாகயும், புள்ளி p-ல் வகையீடுகளை, வளைவரை C-ன் வகையீடுகளுக்கு சமமாகக் கொண்ட வளைவரை ஆகும்.

இந்த வார்த்தை முத்தமிட என்ற பொருளுடைய "osculate" என்னும் லத்தீன் வேர்ச் சொல்லிலிருந்து பெறப்பட்டது, ஏனெனில் இரண்டு வளைவரைகள் எளிய தொடுதலைவிட நெருக்கமான வழியில் ஒன்றுக்கொன்று தொடர்புகொள்கின்றன.

உதாரணங்கள்
----------

பல்வேறு வரிசைகளில் ஒட்டு வளைவரைக்கான உதாரணங்கள் பின்வருமாறு,

* நேர்கோடுகளின் குடும்பத்திலிருந்து ஒட்டு வளைவரை என்பது, புள்ளி *p*-ல் வளைவரை *C*-ன் தொடுகோடு எனப்படும். தொடுகோடு அதன் முதல் வகையிடல் (சாய்வு)-ஐ வளைவரை *C* உடன் பகிர்ந்து கொள்கின்றது, எனவே அது வளைவரை *C* உடன் முதல் வரிசைத் தொடர்பு கொண்டுள்ளது.
* வட்டங்களின் குடும்பத்திலிருந்து ஒட்டு வளைவரை என்பது, புள்ளி *p*-ல் *C*-ன் ஒட்டு வட்டம் எனப்படும். ஒட்டு வட்டம் அதன் முதல் மற்றும் இரண்டாம் வகையிடல் (சாய்வு மற்றும் வளைவு)-களை *C* உடன் பகிர்ந்து கொள்கின்றது, எனவே அது வளைவரை *C* உடன் இரண்டாம் வரிசைத் தொடர்பு கொண்டுள்ளது.
* பரவளையங்களின் குடும்பத்திலிருந்து ஒட்டு வளைவரை என்பது, புள்ளி *p*-ல் *C*-ன் ஒட்டு பரவளையம் எனப்படும். ஒட்டு பரவளையம் அதன் முதல் மூன்று வகையிடல் (சாய்வு)-களை *C* உடன் பகிர்ந்து கொள்கின்றது, எனவே அது *C* உடன் மூன்றாம் வரிசைத் தொடர்பு கொண்டுள்ளது.
* கூம்புவளையங்களின் குடும்பத்திலிருந்து ஒட்டு வளைவரை என்பது, புள்ளி *p*-ல் *C*-ன் ஒட்டு கூம்பு வளையம் எனப்படும். ஒட்டு கூம்பு வளையம் அதன் முதல் நான்கு வகையிடல் (சாய்வு)-களை *C* உடன் பகிர்ந்து கொள்கின்றது, எனவே அது *C* உடன் நான்காம் வரிசைத் தொடர்பு கொண்டுள்ளது.

சான்றாதாரம்
-----------

```
1. Rutter, J. W. (2000), Geometry of Curves, CRC Press, pp. 174–175, ISBN 9781584881667.
2. Williamson, Benjamin (1912), An elementary treatise on the differential calculus: containing the theory of plane curves, with numerous examples, Longmans, Green, p. 309.
3. Max, Black (1954–1955), "Metaphor", Proceedings of the Aristotelian Society, N.S. 55: 273–294. Reprinted in Johnson, Mark, ed. (1981), Philosophical Perspectives on Metaphor, University of Minnesota Press, pp. 63–82, ISBN 9780816657971. P. 69: "Osculating curves don't kiss for long, and quickly revert to a more prosaic mathematical contact."
4.Taylor, James Morford (1898), Elements of the Differential and Integral Calculus: With Examples and Applications, Ginn & Company, pp. 109–110.
5. Kreyszig, Erwin (1991), Differential Geometry, Toronto University Mathematical Expositions, 11, Courier Dover Publications, pp. 32–33, ISBN 9780486667218.
```
**நேஷனல் ஹெரால்டு மோசடி வழக்கு** (***National Herald* corruption case**) 1936-இல் ஜவகர்லால் நேரு நிறுவிய நேசனல் ஹெரால்டு நிறுவனத்தின் பத்திரிக்கை வெளியீட்டாளராக **அசோசியேட்டட் ஜர்னல்** (Associated Journals) நிறுவனம் உள்ளது. மேற்படி இரண்டு நிறுவனங்களிலும் சோனியா காந்தி, ராகுல் காந்தி, மோதிலால் ஓரா, ஆஸ்கார் பெர்னான்டஸ் போன்ற இந்திய தேசிய காங்கிரசு கட்சியின் தலைவர்கள் உறுப்பினர்களாக உள்ளனர். நேசனல் ஹெரால்டு பத்திரிக்கையின் விற்பனை தொடர்ந்து வீழ்ச்சி கண்டதாலும், நட்டம் ஏற்பட்டதாலும், 2008-இல் நேஷனல் ஹெரால்டு பத்திரிக்கை வெளியிடுவதை நிறுத்திக் கொண்டது.

நிதி இழப்பை சரிகட்டவும், தொடர்ந்து பத்திரிகை வெளியிடும் பொருட்டும் நேசனல் ஹெரால்டு நிறுவனத்திற்கு சோனியா காந்தி தலைமையிலான இந்திய தேசிய காங்கிரசு கட்சி, ருபாய் 90.25 கோடி வட்டியில்லா கடன் வழங்கியது. 

மேலும் சோனியா காந்தி மற்றும் ராகுல் காந்தி உறுப்பினர்களாக உள்ள யங் இந்தியா நிறுவனம், அசோசியேட்டட் நிறுவனத்திற்கு ரூபாய் 50 இலட்சம் வழங்கியது. பின்னர் நேசனல் ஹ்ரால்டு நிறுவனம் காங்கிரசு கட்சியிடம் பெற்ற கடன் தொகை ரூபாய் 90.25 கோடியை, யங் இந்தியா நிறுவனம் செலுத்திவிடுவதாகக் கூறி, ரூபாய் 1,000 கோடி மதிப்புள்ள நேசனல் ஹெரால்டு நிறுவனத்தை, யங் இந்தியா நிறுவனத்தின் பெயருக்கு மாற்றிக் கொண்டனர். இதுவே சோனியா காந்தி, ராகுல் காந்தி ஆகியோர் மீது சுப்பிரமணியன் சுவாமி தொடுத்த வழக்கின் சாரம் ஆகும்.

வழக்கு
------

இதற்கு கைம்மாறாக நேசனல் ஹெரால்டு சொத்துக்களை காங்கிரஸ் கட்சித் தலைவர் சோனியா காந்தியும், அவரது மகன் ராகுல் காந்தியும் எடுத்து கொண்டதாக பாரதிய ஜனதா கட்சித் தலைவர் சுப்பிரமணியன் சுவாமி தில்லி நீதிமன்றத்தில் சொத்துக்களை அபகரித்தல், மோசடி உள்ளிட்ட பிரிவுகளின் கீழ் வழக்கு தொடர்ந்தார்.  சோனியா, ராகுல் மற்றும் முன்னாள் மத்திய அமைச்சர் ஆஸ்கர் பெர்னாண்டஸ், காங்கிரஸ் கட்சியின் பொருளாளர் மோதிலால் ஓரா உள்ளிட்டோர் மீது சொத்துக்களை அபகரித்தல், மோசடி உள்ளிட்ட பிரிவுகளின் கீழ் வழக்கு பதிவு செய்யப்பட்டது. கடந்த ஆண்டு ஜூன் மாதம் 26ம் தேதி இந்த வழக்கை விசாரித்த தில்லி விசாரணை நீதிமன்றம், சோனியா, ராகுல் உள்ளிட்டோர் விசாரணைக்கு நேரில் ஆஜராக அறிவிக்கை அனுப்பியது.இவ்வழக்கில் 19 டிசம்பர் 2015 அன்று தில்லி பாட்டியாலா நீதிமன்றம் சோனியா காந்தி, ராகுல் காந்தி உள்ளிட்டவர்களுகு ஜாமீன் வழங்கியது.

இவ்வழக்கை எதிர்த்து 2021-ஆம் ஆண்டில் சோனியா காந்தி குழுவினர் தில்லி உயர் நீதிமன்றத்தில் மேல் முறையீடு செய்தனர். மனுவை விசாரித்த நீதிபதி மேல்முறையீட்டு வழக்கை தள்ளுபடி செய்து உத்தரவிட்டார். மேலும் இடைக்கால தடையை நீட்டிக்க மறுத்த அவர், சோனியா, ராகுல் உள்ளிட்டோர் நீதிமன்றத்தில் நேரில் ஆஜராகவும் உத்தரவிட்டுள்ளார். 2021இதனால், விசாரணை நீதிமன்றத்தில் சோனியா, ராகுல் இன்று நேரில் ஆஜராகலாம் என எதிர்பார்க்கப்படுகிறது. அதே நேரத்தில், இதை எதிர்த்து உச்ச நீதிமன்றத்தில் மேல்முறையீடு செய்யப்போவதாக காங்கிரஸ் தலைவர்கள் அறிவித்துள்ளனர்.

மேற்கோள்கள்
-----------

1. ↑  நேஷனல் ஹெரால்டு வழக்கின் பின்னணி
2. ↑  [நேஷனல் ஹெரால்டு வழக்கு சுப்பிரமணியன் சுவாமி நீதிமன்றத்தில் விளக்கம்
3. ↑  'நேஷனல் ஹெரால்டு' வழக்கு: சோனியா, ராகுலுக்கு 'நோட்டீஸ்'
4. ↑  நேஷனல் ஹெரால்டு வழக்கில் சோனியா, ராகுல் உள்ளிட்டோருக்கு டெல்லி உயர் நீதிமன்றம் நோட்டீஸ்
5. ↑  நேஷனல் ஹெரால்டு வழக்கு: சோனியா, ராகுலுக்கு நீதிமன்றம் ஜாமீன்!
6. ↑  நேஷனல் ஹெரால்டு வழக்கில்சோனியா, ராகுல் மனுக்கள் டெல்லி ஐகோர்ட் தள்ளுபடி: நேரில் ஆஜராக உத்தரவு
[*தொடர்பிழந்த இணைப்பு*]
7. ↑  'நேஷனல் ஹெரால்டு' வழக்கு: சோனியா, ராகுலுக்கு 'நோட்டீஸ்'

வெளி இணைப்புகள்
---------------

* Key facts about National Herald case
***த லெஷர் சீக்கர் (The Leisure Seeker)*** என்பது 2017 ஆண்டைய இத்தாலின்-அமெரிக்க சாலைத் திரைப்படமாகும். இதை பாவ்லோ விர்ஸி இயக்கியுள்ளார். இது அவரது முதல் ஆங்கில மொழி திரைப்படமாகும். இந்தப் படம்  2009 
ஆண்டு இதே பெயரில் அமெரிக்க எழுத்தாளர் மைக்கேல் ஸடோரியன் எழுதிய எழுதிய புதினத்தை அடிப்படையாகக் கொண்டது. இதில் டோனல்ட் சதர்லாண்ட் மற்றும் ஹெலன் மிரென் ஆகியோர் இணைந்து நடித்ததுள்ளனர்.   இது 74 வது வெனிஸ் சர்வதேச திரைப்பட விழாவின் முக்கிய போட்டிப் பிரிவில் திரையிடப்பட்டது.

கதை
---

ஜான் –எல்லா ஆகிய இருவரும் எண்பது வயதை தொட்ட முதிய தம்பதியினர். ஐம்பது வருடத் திருமண வாழ்வின் நிறைவாக ஜானுக்கு நினைவுகள் அழியும் அல்சைமர் நோயும் எல்லாவுக்கு புற்றுநோயும் கண்டறியப்படுகின்றன. தாங்கள் சேர்ந்து வாழும் காலம் எண்ணப்படுவதை உணரும் இந்த முதிய தம்பதி, தாங்கள் கடந்துவந்த காதலின் பொன்னான தருணங்களைக் கடைசியாக நினைவுகூரும் முயற்சியில் வீட்டை விட்டு வெளியேறும் சாகசம் ஒன்றை அரங்கேற்றுகிறார்கள். அதன்படி இளம்பருவத்தில் ஊர் சுற்றிய, வீட்டுக்கான வசதிகளை உள்ளடக்கிய பொழுதுபோக்கு வாகனம் ஒன்றில் தப்பிக்கிறார்கள்.

தங்களது பெற்றோர்களை அவர்களின் வளர்ந்த குழந்தைகளும் மருத்துவர்களுமாகத் தேட ஆரம்பிக்கின்றனர். அனைவருக்கும் போக்குகாட்டும் முதியவர்கள் தங்கள் கடைசிப் பயணத்தைத் தொடர்வதும் அப்பயணத்தில் அவர்கள் எதிர்கொள்ளும் அனுபவங்களுமே படம்.

மேற்கோள்கள்
-----------

1. ↑  "Cannes: Helen Mirren and Donald Sutherland to Topline Paolo Virzì's 'The Leisure Seeker'". Variety. May 12, 2016.
2. ↑  "Helen Mirren & Donald Sutherland Team For 'The Leisure Seeker' – Cannes". Deadline. May 12, 2016.
3. ↑  "Venice Competition Includes Films From George Clooney, Guillermo del Toro, Darren Aronofsky". *The Hollywood Reporter*. 27 July 2017 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *The Leisure Seeker*
* அழுகிய தக்காளிகளில் *The Leisure Seeker*
* ஆல்மூவியில் *The Leisure Seeker*
**நோர்வூட்**  (Norwood) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 7.083 சதுர கிலோ மீற்றர் பரப்பளவைக் கொண்டுள்ளது. இதில் 7.066 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் (0.017 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 5,711 ஆகும். நோர்வூட் நகரத்தின் மக்கள் தொகை அடர்த்தி ஒரு கிலோ மீற்றருக்கு 808.3 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**சீட்டா மொபைல் இன்க்** (English:cheetah mobile inc)என்பது சீனா இனைய மொபைல்,நிறுவனம் ஆகும்.இதன் தலைமையிடம் பெய்ஜிங்,சீனா.

மிகவும் பிரபலமான உலகலாவிய தொலைபேசி செயலிகளை உருவாக்கியதில் 634 மில்லியன் பயன்யாகள் ஜனவரி 2017 இருந்தாாகள்.

மார்சு 10 2020 நிலவரம் படி இந் நிறுவனம் குகிள் விளம்பர கொள்கைக் எதிராக செயல் பட்தால் குகிள் நிறுவனத்தால் இதன் செயலிகள்தடை செய்யபட்டன.

வரலாறு
------

### உருவாக்கம்

இந் நிறுவனம் 2010ஆம் ஆண்டு சீனாவின் கிங் சாப்ட் மற்றுட் கேன் இமேஜ் அகிய நிறுவனகளின் இனைப்பாக உருவக்கபட்டது.ஜஅர் என்ற நிறுவனத்தின் அய்வு அறிக்கையின் இந்நிறுவனம் சீனாவின் இரன்டாவது மிகபெரிய மென்பொருள் பாதுகாப்பு நிறுவனமாக கருதபடுகிறது
இந்நிறுவம் சீனாவின் பீசீங் மாகனத்தில் உள்ளது.

தயாரிப்புகள்
------------

சீட்டா மொபைலின் விளம்பர அதரவு தயாரிப்புகள்:

### கணினி பயன்பாடுகள்

* சிஎம் உலாவி- இது குரோமியம் அடிபடையாக கொண்டு செயல் படும் ஒரு வலை உலாவி ஆகும்.

### மொபைல் பயன்பாடுகள்

* மின்கலம் மருத்துவர்- இது தொலைப்பேசி மின்கல காத்திப்பு நேரத்தை அதிகரிக்கும் ஒரு செயலியாகும்.

* சிஎம் விசைப்பலகை- இது தொலைப்பேசியில் எளிதாக தடடாச்சு செய்ய உதவும்.

சான்றுகள்
---------

1. ↑
2. ↑
3. ↑
4. ↑
5. ↑
6. ↑
கிமு இரண்டாம் நூற்றாண்டின் இறுதியில் கிழகு அரைப்பகுதி
**கிமு 2-ம் நூற்றாண்டு** (*2nd century BC*) என்பது கிமு 200 ஆம் ஆண்டின் முதலாவது நாளில் தொடங்கி கிமு 101 ஆம் ஆண்டின் கடைசி நாளில் முடிவடைந்த நூற்றாண்டைக் குறிக்கும்.

இரண்டாவது பியூனிக் போரில் வெற்றி பெற்ற உரோமைக் குடியரசு தனது எல்லையை மேலும் விரிவாக்கி, கடைசியாக கிரேக்கத்தையும் தன்னுடன் இணைத்துக் கொண்டது. மூன்றாம் பியூனிக் போரை அடுத்து கார்த்தேஜ் நகரை முற்றாக அழித்து வடக்கு ஆப்பிரிக்கக் கரையையும் கைப்பற்றியது. உரோமின் ஆதிக்கம் கிட்டக் கிழக்கு வரை பரவியது. செலுசிட் இராச்சியம் போன்ற எலெனிஸ்டிக் நாடுகள் புதிய ஆட்சியாளர்களுடன் போரினை விரும்பாத நிலையில் உரோமர்களுடன் உடன்பாட்டுக்கு வந்தன. நூற்றாண்டின் இறுதியில், உரோம இராணுவத்தில் சீர்திருத்தங்கள் மேற்கொள்ளப்பட்டன. பொதுமக்கள் இராணுவம் கையசு மாரியசு தலைமையிலான தொழில்சார் தன்னார்வமுள்ள இராணுமாக மாற்றப்பட்டது.

கிழக்காசியாவில், சீனா ஆன் அரசமரபின் கீழ் பெரும் வெற்றி பெற்று வந்தது. ஆன் பேரரசு கிழக்கே கொரியா முதல் தெற்கே வியட்நாம், மேற்கே தற்போதைய கசக்ஸ்தான் வரை தனது எல்லையை விரிவாக்கியது. அத்துடன் இந்த நூற்றாண்டில் ஆன் பேரரசு மேற்குலகில் நாடுகளைக் காண்பதற்காக சாங் குயின் என்ற தனது நாடுகாண் பயணியை அனுப்பியது.

நிகழ்வுகள்
----------

* மார்ச் 14, கிமு 190 - உரோமையில் சூரிய கிரகணம் பதியப்பட்டது
* கிமு 175 - சிரியாவின் நான்காம் செலூக்கசு கொல்லப்பட்டதை அடுத்து நான்காம் அண்டியோக்கசு முடிசூடினான்.
* சூன் 21, கிமு 168 - உரோமில் நிலவு மறைப்பு பதியப்பட்டது.
* கிமு 164 - எருசலேம் கோவில் மறுசீரமைக்கப்பட்டது. அனுக்கா விழா ஆண்டுதோறும் கொண்டாடப்படுகிறது.
* கிமு 148 - உரோமைப் பேரரசு மக்கெடோனியாவைக் கைப்பற்றியது.
* கிமு 1129 - செலூசிட் இராச்சியம் கவிழ்ந்தது.
* தேரவாத பௌத்தம் இலங்கையில் மகிந்தவினால் அறிமுகப்படுத்தப்பட்டது.

மேற்கோள்கள்
-----------

1. ↑  C.Michael Hogan, *Silk Road, North China*, The Megalithic Portal, ed. A. Burnham
2. ↑
**சீட்டஞ்சேரி காலீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் சீட்டஞ்சேரி என்னுமிடத்தில் உள்ளது. யாதவ குலத்தைச் சேர்ந்த சீட்டண்ணன், குரும்பண்ணன், சாத்தண்ணன் தத்தம் பசுக்கூட்டங்களோடு வாழ்ந்த இடங்கள் முறையே சீட்டணஞ்சேரி, குருமஞ்சேரி, சாத்தணஞ்சேரி என்றழைக்கப்பட்டதாகக் கூறுவர்.

இறைவன், இறைவி
-------------

இக்கோயிலின் மூலவராக காலீசுவரர் உள்ளார். இறைவி சிவகாமசுந்தரி ஆவார். முக்களா மரம் கோயிலின் தல மரமாகும்.

அமைப்பு
-------

ஐந்து நிலையைக் கொண்ட ராஜ கோபுரம், இரண்டு கொடி மரங்கள், அருகில் பச்சைக்கல் நந்தி ஆகியவை காணப்படுகின்றன. மணிபுங்க மரத்தின் அடியில் சுயம்புவாய் இறைவனின் திருமேனி உள்ளது. மூலவர் சன்னதிக்கு முன்பாக இரு புறமும் துவார பாலகர்கள் உள்ளனர். மகாமண்டபம், உற்சவ மண்டபம், ஊஞ்சல் மண்டபம், யாகசாலை மண்டபம், அர்த்த மண்டபம், சிறிய தான மண்டபம் ஆகிய மண்டபங்களைக் கொண்டு கோயில் உள்ளது. கணபதி, வள்ளி தெய்வானையுடன் கூடிய முருகன் சன்னதிகள் உள்ளன. அதிகார நந்தி, அறுபத்துமூவர், நவக்கிரகங்கள், பைரவர், சூரியன், சந்திரன் ஆகியோர் உள்ளனர். கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா, துர்க்கை ஆகியோர் உள்ளனர். அருகே சண்டிகேசுவரர் சன்னதி உள்ளது. வெளிச்சுற்றில் கோயிலின் குளம் உள்ளது.

திருவிழாக்கள்
-------------

பிரதோஷம், சிவராத்திரி, பௌர்ணமி, சித்திரை திருவிழா உள்ளிட்ட விழாக்கள் இங்கு பெரு விமர்சையாக கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு சீட்டஞ்சேரி காலீசுவரர் திருக்கோயில், தினமலர் கோயில்கள்
வடக்கு பறவூர் என்னும் ஊர் கேரளத்தின்  எர்ணாகுளம் மாவட்டத்தில் உள்ளது. இதை பறூர் என்றும் அழைப்பர். எர்ணாகுளம் மாவட்டத்தின் தெற்கில் இன்னொரு பறவூர் உள்ளதால், இதனை வடக்கு பறவூர் என்கின்றனர். மலையாளத்தில் வடக்கன் பறவூர் என்கின்றனர்.

பெயர்க் காரணம்
--------------

இவ்வூரின் பெயர் பறையூர் என்ற தமிழ்ப் பெயராகும். இது மலையாளத்திற்கு மாறியபோது, ஐகாரம் கெட்டு பறவூர் என்றானது. பறையர்கள் வாழ்ந்ததால் இப்பெயர் பெற்றது என்பர்.  பறையர்கள் வாழ்ந்த ஊரை முற்காலத்தில் பறைச்சேரி என்றும் அழைத்தனர்.

நிலப்பரப்பு
-----------

இது திருச்சூர் வட்டத்தை ஒட்டி அமைந்துள்ளது. அருகில் பெரியாறு பாய்கிறது. சிறு நீர்ப்பரப்புகள் உள்ளமையால் சிறு தீவுகளைக் காணலாம். கொடுங்கல்லூர் ஏரியும், வராப்புழை ஏரியும் இங்குள்ளன.

போக்குவரத்து
------------

எர்ணாகுளம், ஆலுவா, கொடுங்ஙல்லூர், திருச்சூர், குருவாயூர் ஆகிய ஊர்களுக்கு பேருந்துகள் இயக்கப்படுகின்றன. இங்கிருந்து 16 கிலோமீட்டர் தொலைவில் ஆலுவா ரயில் நிலையம் அமைந்துள்ளது. கொச்சி பன்னாட்டு வானூர்தி நிலையம் இங்கிருந்து 20 கி.மீ தொலைவில் அமைந்துள்ளது. இங்கு படகுப் போக்குவரத்தும் உண்டு.

கோயில்கள்
---------

* பறவூர் மூகாம்பிகை - மூன்று சக்திகளின் ஒரே பீடமாக நடுக்குளத்தில் அமர்ந்து ஆசி புரிகிறாள். இத்திருத்தலம் கொல்லூர் மூகாம்பிகயை ஒத்து அமையப்பெற்றதாகும்.
	+ காலை - சரசுவதி,
	+ மதியம் - லக்குமி,
	+ இரவு - காளி

ஆகியவை இக்கோயிலில் அலங்கரிக்கப்படும் சக்தியின் வடிவங்களாகும்.

ஊராட்சிகள்
----------

* ஆலங்காடு
* ஏலூர்
* ஏழிக்கர
* கடுங்ஙல்லூர்
* கருமால்லூர்
* கோட்டுவள்ளி
* சிற்றாற்றுகரை
* சேந்தமங்கலம்
* புத்தன்வேலிக்கரை
* வடக்கேக்கரை
* வராப்புழை

சான்றுகள்
---------

1. ↑  
வி. வி. கே. வாலத் (1991). "பறவூர்" (in மலையாளம்). *கேரளத்து ஊர்களின் வரலாறு: எறணாகுளம் மாவட்டம்*. திருச்சூர்: கேரள சாகித்திய அகாதெமி. பக். 199.

| * பா
* உ
* தொ
எர்ணாகுளம் மாவட்டத்தில் உள்ள நகரங்களும் ஊர்களும் |
| --- |
| மாவட்டத் தலைமையகம்: காக்கநாடு |
| எர்ணாகுளம் | 
* ஆலுவா
* அங்கமாலி
* சேந்தமங்கலம்
* செங்கமநாடு
* சேரநல்லூர்
* சூர்ணிக்கரை
* சொவ்வரை
* எடத்தலை
* ஏலூர்
* கடமக்குடி
* கொடுங்ஙல்லூர்
* களமசேரி
* கொச்சி
* கோதமங்கலம்
* கோட்டுவள்ளி
* குரீக்காடு
* மரடு
* முளவுக்காடு
* மூவாற்றுப்புழை
* வடக்கன் பறவூர்
* வடுத்தளை
* பெரும்பாவூர்
* திருவாங்குளம்
* திருப்பூணித்துறை
* வரப்புழா
* வாழக்காலை
* இடக்கொச்சி

 |
| 
* ஆலப்புழை
* எறணாகுளம்
* இடுக்கி
* கண்ணூர்
* காசர்கோடு
* கொல்லம்
* கோட்டயம்
* கோழிக்கோடு
* மலப்புறம்
* பாலக்காடு
* பத்தனந்திட்டா
* திருவனந்தபுரம்
* திருச்சூர்
* வயநாடு

 |
**ஊஞ்சலூர் மாரியம்மன் செல்லாண்டியம்மன் கோயில்** தமிழ்நாட்டில் ஈரோடு மாவட்டம், ஊஞ்சலூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மாரியம்மன், செல்லாண்டியம்மன் சன்னதிகளும், கருப்பண்ணசாமி உபசன்னதியும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் பூ குண்டம் முக்கிய திருவிழாவாக நடைபெறுகிறது. பங்குனி மாதம் தேரோட்டம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
அகலத்திரைக் கணினியில் ஆங்கில விக்கிப்பீடியாவின் முதற்பக்கத் தோற்றம். 15 ஆகத்து 2010.
**அகலத்திரை** (Widescreen) என்பது ஒரு குறித்த உருவ விகிதம் கொண்ட ஒரு திரைப் படிமம் ஆகும். இது, திரைப்படங்கள், தொலைக்காட்சி, கணினித் திரை போன்றவற்றில் பயன்படுகிறது. திரைப்படங்களைப் பொறுத்தவரை, 35மிமீ படச் சுருள்களில் காணும் "அக்கடமி உருவ விகிதம்" எனப்படும் 1.37:1 என்னும் பொதுவான உருவ விகிதத்திலும் கூடிய உருவ விகிதம் கொண்ட படிம விம்பத்தைக் குறிக்கும்.

தொடக்கத்தில், தொலைக்காட்சி ஒளிபரப்புக்கள் 4:3 (1.33:1) உருவ விகிதம் கொண்டவையாக இருந்தன. 2000 ஆண்டுகளில் 16:9 (1.78:1) உருவ விகிதத்தைக் கொண்ட தொலைக்காட்சித் திரைகள் பரவலான புழக்கத்துக்கு வந்தன. இது பொதுவாக உயர்-வரைவுத் தொலைக்காட்சி, அல்லது சீர்துல்லிய எண்ணிம அசைபட இறுவட்டு இயக்கிகளிலும் அது போன்ற பிற எண்ணிமத் தொலைக்காட்சிக் கருவிகளிலும் பயன்பட்டது.

கணினித் திரைத் தோற்றங்களைப் பொறுத்தவரை 4:3 க்கு மேற்பட்ட உருவ விகிதத்துக்கு மேற்பட்டவை அகலத்திரைகள் எனப்பட்டன. பொதுவாக முன்னர் கணினி அகலத்திரைத் தோற்றங்கள் 16:10 உருவ விகிதம் கொண்டவையாக இருந்தன. தற்போது 16:9 உருவ விகிதம் புழக்கத்துக்கு வந்துள்ளது.

திரைப்படங்களில் அகலத்திரை
-------------------------

### வரலாறு

உலகின் முதல் அகலத்திரைத் திரைப்படம் 1897 ஆம் ஆண்டில் வெளியிடப்பட்டது. "*த கோர்பெட்-ஃபிட்சிமொன்சு ஃபைட்*" *(The Corbett-Fitzsimmons Fight)* என்னும் பெயர் கொண்ட இப்படம் 100 நிமிடங்கள் ஓடியது. இதற்கு 63மிமீ ஈசுட்மன் படச் சுருள் பயன்பட்டது. 1920களில் குறும்படங்களுக்கும், செய்திப்படங்களுக்கும் அகலத்திரை பரவலாகப் பயன்பட்டது. 1927 ஆம் ஆண்டில் அபெல் கான்சு என்பரின் *நெப்போலியன்* திரைப்படத்தின் இறுதிக் காட்சிகள் அகலத்திரையில் அமைந்திருந்தன. ஃபாக்சு திரைப்பட நிறுவனம் 1929 ஆம் ஆண்டில் 70மிமீ படச்சுருளைப் பயன்படுத்தும் "ஃபாக்சு கிரான்டியர்" முறை என அழைக்கப்பட்ட அகலத்திரை முறை ஒன்றை உருவாக்கி அதன் மூலம் சில படங்களை வெளியிட்டது. 1929ல் இசைப்படமான *அப்பி டேய்சு* *(Happy Days)* உம் அகலத்திரையில் வெளியானது.

இக்காலப் பகுதியில் *ஆர்.கே.ஓ ரேடியோ பிக்சர்சு*, *வார்னர் பிரதர்சு* போன்ற நிறுவனங்களும் புதிய முறைகளை உருவாக்கி அகலத்திரைப் படங்களை எடுத்தன. 1932ல் ஏற்பட்ட பாரிய பொருளாதார வீழ்ச்சியினால் பட நிறுவனங்கள் செலவுகளைக் கட்டுப்படுத்த வேண்டி இருந்ததால் அகலத்திரை முயற்சிகள் கைவிடப்பட்டன. தொலைக்கட்சியின் அறிமுகத்தோடு திரைப்படத்துக்குச் செல்பவர்களின் எண்ணிக்கை வீழ்ச்சியடையத் தொடங்கியபோது, இந்தப் போக்கைத் தடுப்பதற்கான ஒரு வழியாக 1953 ஆம் ஆண்டு முதல் மீண்டும் அகலத்திரை திரைப்படங்களில் பயன்பாட்டுக்கு வரலாயிற்று.

மேற்கோள்கள்
-----------

1. ↑  "*Niagara Falls* (1926)". *SilentEra*.
2. ↑   *The American Film Institute Catalog Feature Films: 1911–20*. The American Film Institute. 1971.
3. ↑  Coles, David (March 2001). "Magnified Grandeur". *The 70 mm Newsletter*. எண். 63. Australia: ..in70mm. 27 June 2013 அன்று பார்க்கப்பட்டது.
காட்டு யானையைக் குழியில் விழச் செய்தும், பழக்கிய பெண்யானையைக் கொண்டு ஆண்யானைகளை அழைத்துவரச் செய்தும் யானைகளைத் தன் இருப்பிடத்தில் வைத்துக்கொண்டு அந்த யானைகள் தன் சொல்லைப் புரிந்துகொண்டு செயல்படுமாறு அதற்குக் கற்றுத் தருவர். இந்தத் தொழில் பற்றிய செய்திகள் சங்ககால இலக்கியங்களில் உள்ளன. 

தமிழ்நாட்டில் வாழ்ந்த ஆரியர் **பெண்யானைகளைக் கொண்டு பிடித்துவந்து** பழக்கும் தொழிலைச் செய்து வந்தனர். 

வடமொழிச் சொற்களைச் சொல்லி யானையைப் பழக்கி வைத்திருப்பர். 

சிறுமலை அரசனும், கோடை மலையை வென்று தனதாக்கிக் கொண்டவனும், பயன் தரும் வேள்வி செய்தவனும் ஆகிய தென்னவன் மறவன் (பாண்டிய வேந்தனின் படைத்தலைவன்) நாட்டில் **குழியில் விழச் செய்த யானையை**ப் பழக்கும் இந்தத் தொழில் நடைபெற்றது.

மேற்கோள்
--------

1. ↑  ஆரியர், \ பிடி பயின்று தரூஉம் பெருங் களிறு போல, \ தோள் கந்தாகக் கூந்தலின் பிணித்து, அவன் \ மார்பு கடி கொள்ளேன்ஆயின்ஆரியர், \ பிடி பயின்று தரூஉம் பெருங் களிறு போல, \ தோள் கந்தாகக் கூந்தலின் பிணித்து, அவன் \ மார்பு கடி கொள்ளேன்ஆயின் (அகநானூறு 276)
2. ↑  தேம் படு கவுள சிறு கண் யானை \ ஓங்கு நிலைக் கரும்பொடு, கதிர் மிடைந்து யாத்த, \ வயல் விளை, இன் குளகு உண்ணாது, நுதல் துடைத்து, \ அயில் நுனை மருப்பின் தம் கையிடைக் கொண்டென, \ கவை முட் கருவியின், வடமொழி பயிற்றி, 35 \ கல்லா இளைஞர், கவளம் கைப்ப (முல்லைப்பாட்டு)
3. ↑  தென்னவன் மறவன் \ குழியில் கொண்ட மராஅ யானை \ மொழியின் உணர்த்தும் சிறு வரை (அகநானூறு 13) மராஅ யானை - மருவாத யானை
மடி நோயின் தாக்கத்திற்குட்பட்டு 10 நாட்களின் பின் மடியின் தோற்றம்
**மடி நோய்** அல்லது **மடியழற்சி**(*Mastitis*) என்பது ஒரு கால்நடைகளைத் தாக்கும் நோய். நுண்கிருமிகள் கால்நடையின் மடியைத் தாக்குவதால் உண்டாகிறது. மாடுகளை அசுத்தமாகவும் மற்றும் சேறான தரையில் வைத்திருப்பதாலும் இந்நோய் உண்டாகிறது. மடியில் ஏற்படும் காயங்கள் அல்லது பாலூட்டும்போது கன்றுகளால் கடிபட்ட காயங்கள் அல்லது தவறான பால் கறக்கும் முறைகளினால் ஏற்பட்ட காயங்கள் நோய்கிருமித் தொற்று ஏற்படக் காரணமாகின்றன. அதிகப் பால் கறக்கும் மாடுகள் போதும் பாதிக்கப்படுகின்றன.

அறிகுறிகள் மற்றும் பெறப்படும் பாலின் தரம்
-----------------------------------------

மடிநோய் தாக்கிய மடியிலிருந்து பெறப்பட்ட திரவம்(இடம்),சாதாரண பால் (வலது)
மடி வீங்கியும், சூடாகவும், கெட்டியாகவும் மற்றும் வலியுடன் காணப்படும். 
பால் திரிந்தும் மற்றும் நோய் முற்றும் நிலையில் பெறப்படும் பால் இரத்தம் அல்லது சீழ் கலந்து வரும். சில நேரங்களில் பால் தண்ணீர் போன்று இருக்கும்.

பாலில் பொட்டாசியம்,இலக்ரோபெறின் என்பவற்றின் அளவு குறைவதுடன் பால் புரதமான கேசின் அளவும் குறைவடையும். கேசின் பாலிலூள்ள கல்சியத்துடன் தொடர்புள்ளதால் கல்சியம் அளவும் குறையும். இதனால் பாலைச் சேமித்தல் மற்றும் பயன்படுத்தலில் சிக்கல் இருக்கும்..

தடுப்பு முறைகள்
---------------

மடி நோய்க்குத் தகுந்த தடுப்பூசியில்லாததால் வருமுன் காக்கும் முயற்சிகள் செய்யப்படுகின்றன. மடியில் காயம் ஏற்படாமல் பார்த்துக் கொள்வது, தரையைக் காய்ந்து இருக்கும்படி வைப்பது, சுண்ணாம்புத் தூளைத் தூவுவது (ஈக்கள் வராமல் தடுக்க). பால் கறக்கும்போது சுத்தமான இடத்திற்கு கொண்டு சென்று கறப்பது, பால் கறப்போர் கைகளை சோப்புப் போட்டுக் கழுவவது, மடியையும் பால் கறக்கும் முன் சுத்தமாகக் கழுவி விடுவது, பால் கறத்தலை விரைவாகவும் முழுமையாகவும் செய்வது, நோய் பாதித்த மடியிலிருந்து பாலைக் கடைசியாகத் தனிப் பாத்திரத்தில் கறப்பது, அதனை உபயோகப்படுத்தாமல் இருப்பது, நல்ல மாடுகளை முதலில் கறந்த பின்னர் நோயுற்ற மாடுகளை கறப்பது வருமுன் காக்கும் வழிமுறைகள்.

பால் கறந்த பின், மடிக்காம்பு துவாரமும் பால் வரும் பாதையும் திறந்திருப்பதால் மாடுகள் படுத்தால் நோய்கிருமிகள் மடியில் நுழைய ஏதுவாகும். எனவே, பால் கறந்தவுடன் தீவனமிளிப்பதால் 30- 45 நிமிடங்கள் வரை மாடுகள் படுப்பதைத் தவிர்க்கலாம். பால் வற்றிய மாடுகளில் மடியினை ஆரோக்கியமாகப் பராமரிக்க கால்நடை மருத்துவரின் ஆலோசனையைப் பெற வேண்டும்.

சிகிச்சை
--------

மடி நோயினைத் தவிர்க்கும் மருத்துவத்திற்கும் மற்றும் ஆலோசனைகளுக்கும் கால்நடை மருத்துவரை அணுகவும். நோய் பாதித்த மாட்டின் பாலை குணமடைந்த நான்கு நாட்களுக்குப் பின்புதான் பயன்படுத்த வேண்டும். இவ்வாறு பாதிக்கப்பட்ட பாலினை கூட்டுறவு சங்கங்களுக்கும் வழங்கக் கூடாது. இந்தப் பாலை அருந்துவோருக்கு தொண்டை கமறல் மற்றும் நச்சுத்தன்மை உண்டாகலாம்.

துணை நூல்கள்
------------

1. ↑  Jones, G. M. "Understanding the Basics of Mastitis". Virginia Cooperative Extension. 2 நவம்பர் 2019 அன்று மூலம் பரணிடப்பட்டது. 4 February 2010 அன்று பார்க்கப்பட்டது. Unknown parameter `|coauthors=` ignored (உதவி)

2. கறவை மாடுகள் பராமரிப்புக் கையேடு, தேசிய பால்வளத்துறை, ஆனந்த்